**Ministru kabineta noteikumu projekta** **„Grozījumi Ministru kabineta 2016.gada 31.maija noteikumos Nr.345 „Darbības programmas „Izaugsme un nodarbinātība” 8.3.2.specifiskā atbalsta mērķa „Palielināt atbalstu vispārējās izglītības iestādēm izglītojamo individuālo kompetenču attīstībai” 8.3.2.1. pasākuma „Atbalsts nacionāla un starptautiska mēroga pasākumu īstenošanai izglītojamo talantu attīstībai” īstenošanas noteikumi”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījumi Ministru kabineta 2016.gada 31.maija noteikumos Nr. 345 „Darbības programmas „Izaugsme un nodarbinātība” 8.3.2. specifiskā atbalsta mērķa „Palielināt atbalstu vispārējās izglītības iestādēm izglītojamo individuālo kompetenču attīstībai” 8.3.2.1.pasākuma „Atbalsts nacionāla un starptautiska mēroga pasākumu īstenošanai izglītojamo talantu attīstībai” īstenošanas noteikumi”” (turpmāk – noteikumu projekts) izstrādāts pēc Izglītības un zinātnes ministrijas iniciatīvas, pamatojoties uz Eiropas Savienības struktūrfondu un Kohēzijas fonda 2014. - 2020.gada plānošanas perioda vadības likuma 20.panta 6. un 13.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016.gada 31.maija noteikumos Nr. 345 „Darbības programmas „Izaugsme un nodarbinātība” 8.3.2. specifiskā atbalsta mērķa „Palielināt atbalstu vispārējās izglītības iestādēm izglītojamo individuālo kompetenču attīstībai” 8.3.2.1. pasākuma „Atbalsts nacionāla un starptautiska mēroga pasākumu īstenošanai izglītojamo talantu attīstībai” īstenošanas noteikumi”” (turpmāk – noteikumi Nr. 345) ir noteikta kārtība, kādā īstenojams 8.3.2. specifiskā atbalsta mērķa „Palielināt atbalstu vispārējās izglītības iestādēm izglītojamo individuālo kompetenču attīstībai” 8.3.2.1. pasākums „Atbalsts nacionāla un starptautiska mēroga pasākumu īstenošanai izglītojamo talantu attīstībai” (turpmāk – 8.3.2.1. pasākums). 8.3.2.1.pasākuma ieviešanu nodrošina Valsts izglītības satura centrs (turpmāk – Centrs), kas īsteno projektu “Nacionāla un starptautiska mēroga pasākumu īstenošana izglītojamo talantu attīstībai” (turpmāk – projekts) un saskaņā ar noteikumu Nr.345 12.punktu ir Eiropas Sociālā fonda finansējuma saņēmējs.  Lai nodrošinātu 8.3.2.1.pasākuma sekmīgu ieviešanu un veicinātu Eiropas Savienības struktūrfondu finansējuma apguvi, noteikumos Nr. 345 nepieciešams veikt grozījumus.  1. Atbilstoši spēkā esošajai noteikumu Nr. 345 22.2.2.apakšpunkta redakcijai ārvalstu komandējumu un dienesta braucienu izmaksas tiek paredzētas finansējuma saņēmēja projekta īstenošanas personālam, kā arī izglītojamajiem un piesaistītajiem ekspertiem.  Izglītojamiem (Latvijas valsts mācību priekšmetu olimpiāžu laureātiem, valsts zinātnisko konferenču uzvarētājiem) braucienos uz starptautiskajām olimpiādēm, starptautiskajām zinātnes izstādēm, konkursiem un jauno zinātnieku skolām nepieciešams nodrošināt pavadošās personas klātbūtni, kas uzņemas atbildību par izglītojamo (kas nereti nav sasniedzis 18 gadu vecumu) un nodrošina praktisku jautājumu (pārvietošanās ārvalstīs, palīdzības pieprasīšana neparedzētos gadījumos, izglītojamā pavadīšana uz ārstniecības iestādi vai cita veida palīdzība) risināšanu ārvalstu komandējuma laikā. Izglītojamie starptautiskajās mācību priekšmetu olimpiādēs, konkursos un citos pasākumos pārstāv Latviju un Centram, kas nodrošina mācību priekšmetu olimpiāžu organizēšanu Latvijā un izglītojamo dalību starptautiskajās mācību priekšmetu olimpiādēs un konkursos, ir jāuzņemas atbildība par izglītojamiem, to dalību starptautiskajos pasākumos un drošību.  Lai nodrošinātu izglītojamo dalību starptautiskajos pasākumos, Centram jānodrošina, ka tiek ievēroti starptautisko pasākumu dalības noteikumi, kas regulē arī izglītojamo pavadošo personu (pieaugušo) dalību šajos pasākumos. Delegāciju sastāvs tiek noteikts atbilstoši pasākuma organizatora pieprasījumam un pasākuma nolikumam, Latvijas delegācijas sastāvu apstiprina ar Centra izdotu rīkojumu.  Pastāv divi veidi pavadošo personu dalībai starptautiskajos pasākumos – komandas vadītājs un tā vietnieki (*delegation leaders*) (turpmāk – komandas vadītājs) un novērotāji (*observers*).  Komandu vadītāji Latvijas komandām pamatā ir augstskolu vadošie zinātnieki. Ar šiem ekspertiem Centrs slēdz vienošanos par dalību pasākumā (bezatlīdzības), kompensējot komandējuma un dalības maksas (ja attiecināms) izmaksas. Komandu vadītāji, kuriem ir zināms un pieejams olimpiāžu saturs, un atbilstoši starptautisko pasākumu reglamentos noteiktajam tiek nošķirti no dalībniekiem uzreiz pēc olimpiādes uzsākšanas un viņiem nav tiesību sazināties ar olimpiāžu dalībniekiem (izglītojamiem) vai risināt praktiskos dalības jautājumus. Komandu vadītāji nodrošina, ka izglītojamie un citas pavadošās personas iepazīstas un apņemas ievērot pasākuma reglamentā noteiktās prasības, nodrošina saturiskā darba vadību pasākumā, tostarp uzdevumu tulkošanu, vērtēšanu, u.c. jautājumus. Parasti komandu pavada divi (retāk trīs) komandas vadītāji atbilstoši pasākuma reglamentam.  Novērotāji (*observers*) pasākumā nodrošina ne tikai izglītojamo dalības uzraudzību, bet risina praktiskus dalības jautājumus, kas saistās ar izglītojamiem, piemēram, loģistika, stacionēšanās pēkšņas slimības vai traumas gadījumā, jautājumu risināšana saskaņā ar vietējo likumdošanu un līdzīgus gadījumus. 2017.gada vasarā jau ir notikusi izglītojamā stacionēšana Taizemē, kuras laikā komandas vadītāji nevarēja sniegt palīdzību un pavadīt izglītojamo uz slimnīcu. Šādas situācijas rada riskus izglītojamo drošībai un veselībai esot ārvalstīs. Tāpat nereti izglītojamiem, kas piedalās starptautiskajos pasākumos, ir medicīniskie norādījumi, kuru ievērošana ir apgrūtināta valstīs, kurās angļu valoda nav plaši lietota. Šādās situācijās izglītojamiem nepieciešama pavadošo personu palīdzība.  Šobrīd noteikumi Nr.345 paredz ārvalstu komandējumu un dienesta braucienu izmaksas segt finansējuma saņēmēja projekta īstenošanas personālam, kas ir viens aktivitātes koordinators. Taču lielākā daļa starptautisko olimpiāžu vienlaicīgi notiek jūlija mēnesī un savstarpēji pārklājas, līdz ar to nav iespējams fiziski nodrošināt koordinatora dalību katrā no pasākumiem. Turklāt daļa olimpiāžu un starptautisko konkursu notiek valstīs ar augstākiem drošības riskiem cilvēku drošībai, ar īpašām tradīcijām un paražām (Centrālā Āzija, Tālie Austrumi). Šādos gadījumos Centram ir īpaši jārūpējas par izglītojamo drošību. Ar novērotājiem tiek slēgtas vienošanās par dalību pasākumā (bezatlīdzības) un kompensētas visas izmaksas, kas saistītas ar dalību un komandējumu, t.sk., dienas naudas. Ja novērotāju statusā piedalās Centra darbinieks, papildu tiek segtas atalgojuma izmaksas pasākuma norises laikā. Novērotāji pavada tās komandas, kurās ir četri vai vairāki izglītojamie, nepilngadīgie izglītojamie vai uz starptautiskajiem pasākumiem, kas notiek valstīs ar būtiskām valodas, kultūras un likumdošanas atšķirībām, kas var ietekmēt izglītojamo uzturēšanos un arī dalības kvalitāti attiecīgajā starptautiskajā olimpiādē vai konkursā. Novērotāji kopā ar izglītojamiem piedalās arī oficiālajos starptautisko olimpiāžu vai konkursu pasākumos un to organizatoriskajos procesos.  Izņēmuma gadījumos Latvijas delegāciju pavada arī projekta vadītājs. Projekta vadītājs piedalās starptautiskajos pasākumos, kuros paredzētas pārrunas un vienošanās par starptautisko pasākumu organizatorvalsts noteikšanu, notiek lēmumu pieņemšana par pasākumu saturu, vecumposmu, dalības iespējām Latvijas izlašu izglītojamajiem. Tāpat projekta vadītājs pārstāv valsti pasākumos, kuros ir obligāta nacionālā koordinatora pārstāvniecība (piemēram, Eiropas Jauno zinātnieku konkurss, INTEL ISEF). Projekta vadītājam jāpavada arī delegācijas, ja starptautisko pasākumu norises kalendāra ietvaros ir vairāku pasākumu pārklāšanās un delegācijā ir nepieciešama Centra pārstāvniecība, kuru nevar īstenot aktivitātes koordinators.  Ievērojot minēto, lai nodrošinātu starptautisko pasākumu dalības noteikumu ievērošanu, nodrošinātu izglītojamo drošību un sekmīgu dalību starptautiskajos pasākumos, noteikumu Nr. 345 22.2.2.apakšpunktu nepieciešams papildināt ar nosacījumu, ka ārvalstu komandējumu un dienesta braucienu izmaksas tiek paredzētas arī projekta vadītājam un izglītojamo pavadošajām personām.  2. No noteikumu 22.2.1., 22.2.3., 22.2.6.1. un 22.2.6.2.apakšpunktiem, kas attiecīgi paredz attiecināmās izmaksas iekšzemes komandējumiem un dienesta braucieniem, transportam, ēdināšanai, telpu un biroja tehnikas nomai, tiek izslēgta noteikumu Nr.345 20.3.2.apakšpunktā noteiktā atbalstāmā darbība “pedagogu profesionālās kompetences pilnveide darbam ar talantīgiem izglītojamiem un talantīgo izglītojamo identificēšanai”. Sākotnēji tika plānots, ka pedagogu profesionālo pilnveidi īstenos Centrs, taču projekta realizācijas gaitā secināts, ka šo atbalstāmo darbību nepieciešams īstenot kā pakalpojumu. Detalizētāku skaidrojumu skatīt zemāk šīs sadaļas piektajā uzskaitījuma punktā.  3. Noteikumu Nr. 345 22.2.6.3.apakšpunkts, kas nosaka naktsmītņu izmaksu attiecināmību noteiktām projekta atbalstāmajām darbībām, papildināms ar jaunu atbalstāmo darbību – valsts zinātnisko konferenču organizēšana. Projekta ieviešanas laikā ir konstatēts, ka nereti valsts zinātniskajās konferencēs piedalās izglītojamie no reģioniem, kuri ņem dalību konferencē visas trīs tās norises dienas pēc kārtas un šos izglītojamos nepieciešams nodrošināt ar naktsmītni. Līdz ar minēto, noteikumu Nr.345 22.2.6.3.apakšpunktu nepieciešams papildināt ar nosacījumu, ka izdevumus par naktsmītnēm valsts zinātnisko konferenču dalībniekiem iespējams segt no projekta līdzekļiem.  4. Noteikumu Nr.345. 22.2.6.9.apakšpunkts, kas līdzšinēji paredzēja biroja tehnikas nomas un kancelejas preču iegādi projektā paredzēto atbalstāmo darbību īstenošanai, tiek papildināts ar nosacījumu, ka biroja tehniku projekta vajadzībām iespējams ne tikai nomāt, bet arī iegādāties.  Vadoties pēc Finanšu ministrijas izstrādātajām vadlīnijām Nr. 2.1. “Vadlīnijas attiecināmo un neattiecināmo izmaksu noteikšanai 2014.-2020.plānošanas periodā” (turpmāk – vadlīnijas), kas nosaka nepieciešamību izvērtēt saimnieciski izdevīgāko variantu pirms izmaksu veikšanas, projekta ieviešanas gaitā ir secinās, ka atsevišķos gadījumos biroja tehniku izdevīgāk ir iegādāties nekā nomāt, līdz ar to nepieciešams veikt attiecīgu grozījumu 22.2.6.9.apakšpunktā.  5. Noteikumu Nr.345 22.2.6.10.apakšpunktā nepieciešams veikt grozījumu to papildinot ar jaunu atbalstāmo darbību tādejādi nosakot, ka pedagogu profesionālā pilnveide 8.3.2.1.pasākumā tiek realizēta pakalpojuma veidā.  Noteikumu Nr.345 20.3.apakšpunktā kā viena no 8.3.2.1.pasākuma atbalstāmajām darbībām noteikta “Pedagogu profesionālās kompetences pilnveide darbam ar talantīgiem izglītojamiem un talantīgo izglītojamo identificēšanai”. Sākotnēji tika plānots, ka pedagogu profesionālo pilnveidi veiks Centrs, tomēr projekta ieviešanas procesā secināts, ka minēto atbalstāmo darbību efektīvāk būtu iespējams realizēt pakalpojuma veidā.  Veicot šī pakalpojuma iegādi saskaņā ar normatīvajiem aktiem iepirkumu procedūras jomā, tiks atvieglots arī pedagogu profesionālās pilnveides administrēšanas process un organizācija.  6. Noteikumi Nr.345 tiek papildināti ar jaunu apakšpunktu, kas atbilstoši vadlīnijām nosaka, ka veselības apdrošināšanas izmaksas, obligāto veselības pārbaužu izmaksas un speciālo medicīnisko optisko redzes korekcijas līdzekļu kompensācijas izmaksas ir attiecināmas tikai personālam, kas projektā nodarbināts vismaz 30% no normālā darba laika.  7. Lai nodrošinātu sekmīgu 8.3.2.1.pasākuma ieviešanu, paredzēta augstākās izglītības iestāžu personāla iesaiste papildus viņu tiešajiem darba pienākumiem. Saskaņā ar vadošās iestādes vadlīniju nosacījumiem MK noteikumu 22.1.apakšpunkts un 25.punkts paredz, ka projekta īstenošanas personālu iesaista un tā atlīdzības izmaksas no tiešajām projekta izmaksām sedz, ja darbinieks projektā ir nodarbināts vismaz 30 procentu apmērā no kopējā darba laika. Ņemot vērā, ka projektā iesaistāmais augstāko izglītības iestāžu personāls pamatdarbā ir nodarbināts augstskolās, nereti noslodze projektā vismaz 30 procentu apmērā nav iespējama un vairumā gadījumu nepārsniedz 20 procentus no normālā darba laika Līdz ar to noteikumu projektā tiek paredzēts, ka projekta īstenošanas personālu var iesaistīt:  1) uz normālo vai nepilnu darba laiku vai daļlaiku ne mazāk kā 30 procentu apmērā no normālā darba laika, tiešajās attiecināmajās personāla izmaksās iekļaujot darba algu, valsts sociālās apdrošināšanas obligātās iemaksas no apliekamajām attiecināmajām izmaksām, normatīvajos aktos darba tiesību un atlīdzības jomā noteiktās piemaksas un sociālo garantiju izmaksas.  2) uz daļlaiku mazāk nekā 30 procentu apmēra no normālā darba laika, atlīdzības izmaksas veicot saskaņā ar sadarbības partnera atalgojuma politikā noteikto stundas atlīdzības likmi, ņemot vērā projektā nostrādāto stundu skaitu, tiešajās attiecināmajās izmaksās iekļaujot darba algu un valsts sociālās apdrošināšanas obligātās iemaksas no apliekamajām attiecināmajām izmaksām, bez normatīvajos aktos darba tiesību un atlīdzības jomā noteiktajām piemaksām un sociālo garantiju izmaksām. Minētās piemaksas un sociālo garantiju izmaksas, ja tādas ir paredzētas, sedzamas no projekta netiešajām izmaksām vai sadarbība partnera līdzekļiem.  8. Grozot noteikumu 28.punktu, tiek noteikts, ka 8.3.2.1.pasākuma ieviešanas periods tiek pagarināts no 2020.gada 31.decembra līdz 2021.gada 31.augustam, kas saistīts ar nepieciešamību nodrošināt atbalstu nacionāla un starptautiska mēroga pasākumu īstenošanai izglītojamo talantu attīstībai pilnu 2020./2021.mācību gadu un tam secīgo trīs mēnešu periodu, kurā notiek attiecīgā mācību gada olimpiāžu laureātu nometnes, praktiskie semināri un starptautiskie pasākumi.  Negrozot šo noteikumu punktu, izveidojas situācija, ka 2020./2021.mācību gadā septembrī projekta ietvaros tiks īstenotas tikai puse olimpiāžu, t.i., tikai tās olimpiādes, kas ieplānotas līdz 2020.gada 31.decembrim, bet netiks nodrošināts pilns olimpiāžu norises cikls viena pilna mācību gada ietvaros. Ņemot vērā, ka mācību priekšmetu olimpiādes tiek organizētas kārtās (saskaņojot ar valsts pārbaudījumu norises grafiku) un, piemēram, latviešu valodas olimpiādes pirmā posma (novada) norise tiks nodrošināta, savukārt, 2021.gada (tradicionāli janvārī) notiekošā šīs pašas olimpiādes otrā kārta vairs netiek nodrošināta, ja projekta īstenošana tiek noslēgta 2020.gada 31.decembrī. Lielākā daļa no olimpiādēm valsts mērogā notiek no februāra līdz aprīlim, līdz ar to ir apdraudēta konkrētā mācību gada olimpiāžu norise kopumā. Līdzīgi notiek arī zinātniski pētniecisko darbu izstrādi, kas tiek uzsākta 2020./2021.mācību gadā sākumā, taču pati zinātniskā konference notiek aprīļa mēnesī, līdz ar to faktiski projektam noslēdzoties tajā uzsāktās projekta darbības netiek pabeigtas.  Projekta īstenošanas termiņa pagarinājums ļautu nodrošināt loģisku pilna mācību gada pasākumu ciklu talantīgiem izglītojamajiem un sasniegt rādītāju ietvaros plānotos rezultātus, t.sk., projekta ietvaros plānotos kvalitatīvos rādītājus.  Projekta īstenošanai no 2021.gada 1.janvāra līdz 31.augustam plānots novirzīt finansējumu, kas šobrīd nav apgūts, ņemot vērā, ka projekts tika uzsākts tikai 2016.gada novembra mēnesī (projekta vērtēšanas un līguma slēgšanas procesa ietvaros projekts netika uzsākts 2016./2017.gada mācību gada sākumā, t.i., 2016.gada 1.septembrī). Olimpiāžu finansēšana projekta ietvaros tika uzsākta tikai 2017.gada sākumā, līdz ar to 2016./2017. mācību gada pirmā pusgadā olimpiāžu organizēšanai ieplānoto finansējumu būtu iespējams izmantot 2020./2021.gada otrajā pusgadā plānoto olimpiāžu norises nodrošināšanai, tādejādi nodrošinot plānoto pasākumu norisi pilnu 2020./2021.māību gadu un projekta loģisku noslēgšanu 2021.gada 31.augustā.  Minētie grozījumi neietekmēs valsts un pašvaldību budžetus. Projekta īstenošanai 2021.gadī netiks pieprasīti papildus finanšu līdzekļi, bet tiks izmantoti projekta ieviešanas gaitā neizmantotie līdzekļi, kas katram kalendārajam gadam noslēdzoties, tiks pārdalīti attiecīgi sekojošajos gados un 2021.gadā plānoto pasākumu finansēšanai.  Centrs 2017.gada maijā ir veicis grozījumus vienošanās Nr. 8.3.2.1/16/I/002 ar Centrālo finanšu un līgumu aģentūru, kur 2016.gadā projektā neizmantotais finansējums tika pārdalīts uz 2020.gadu. Šis attiecīgi ir finansējums, kuru 2021.gadā būs iespējams izmantot mācību priekšmetu olimpiāžu nodrošināšanai.  Plānotais projekta pagarinājums neietekmēs noteikumos Nr.345 noteikto 8.3.2.1.pasākumā starpposma rādītāju sasniegšanu, jo projekts tiek ieviests sekmīgi un tajā nav konstatētas neizpildes. Projekta ieviešanas termiņa grozījumi negatīvi neietekmēs 8.3.2.1.pasākuma gala iznākuma un rezultātu rādītāju sasniegšanu, kas attiecīgi ir vispārējās izglītības iestāžu skaits, kas saņēmušas Eiropas Sociālā fonda atbalstu individuālas mācību pieejas attīstībai un ieviešanai vai ieviesušas individuālu pieeju izglītojamo individuālo kompetenču attīstībai, jo šo rādītāju sasniegšana tiks nodrošināta realizējot atbalstāmo darbību “pedagogu profesionālās kompetences pilnveide darbam ar talantīgiem izglītojamiem un talantīgo izglītojamo identificēšanai”. |
| 3. | Projekta izstrādē iesaistītās institūcijas | Izglītības un zinātnes ministrija |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izglītības un zinātnes ministrija, **Valsts izglītības satura centrs**, izglītojamie. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projektā ietvertajam regulējumam nav ietekmes uz administratīvajām izmaksām. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| Rādītāji | 2017.gads | | Turpmākie trīs gadi (euro) | | |
| 2018. | 2019. | 2020. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1.Budžeta ieņēmumi: | 0 | 672 009 | 838 271 | 698 562 | 419 138 |
| 1.1. valsts pamatbudžets | 0 | 672 009 | 838 271 | 698 562 | 419 138 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 790 598 | 986 202 | 821 837 | 493 104 |
| 2.1. valsts pamatbudžets | 0 | 790 598 | 986 202 | 821 837 | 493 104 |
| 2.2. valsts speciālais budžets | 0 | 0 |  | 0 | 0 |
| 2.3. pašvaldību budžets | 0 | 0 |  | 0 | 0 |
| 3. Finansiālā ietekme: | 0 | -118 589 | -147 931 | -123 275 | -73 966 |
| 3.1. valsts pamatbudžets | 0 | -118 589 | -147 931 | -123 275 | -73 966 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | N/A | +118 589 | +147 931 | +123 275 | +73 966 |
| 5. Precizēta finansiālā ietekme: | N/A | N/A | N/A | N/A | N/A |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pie­vienot anotācijas pielikumā): | 8.3.2.SAM kopējais plānotais finansējums ir 37 632 740 *euro*, tajā skaitā Eiropas Sociālā fonda (turpmāk – ESF) finansējums 31 987 828 *euro*, nacionālais finansējums 5 644 912 *euro*:  1. 8.3.2.1.pasākumam plānotais kopējais finansējums ir 3 287 350 *euro*, tajā skaitā ESF finansējums 2 794 247 *euro*, valsts budžeta finansējums 493 103 *euro*;  2. 8.3.2.2.pasākuma kopējais plānotais finansējums ir 34 345 390 *euro*, tajā skaitā ESF finansējums – 29 193 581 *euro*, valsts budžeta finansējums – 5 151 809 *euro*.  8.3.2.SAM starpposma finanšu vērtība 4 500 000 *euro* (11,96% no 8.3.2.SAM kopējā paredzētā finansējuma) tiks sasniegta līdz 2018.gada 31.decembrim, nodrošinot sertificētus izdevumus 986 204 *euro* apjomā 8.3.2.1.pasākuma ietvaros un 3 513 796 *euro* 8.3.2.2.pasākuma ietvaros. 8.3.2.2.pasākuma projekta īstenošana tika uzsākta ar 2017.gada 1.janvāri.  8.3.2.1.pasākuma projekts tika uzsākts 2016.gada 31.oktobrī un 2016.gadā tika veikta atmaksa 31 241 *euro* apmērā jeb 1 procents no kopējā pasākumam pieejamā finansējuma. Paredzams, ka 2017.gadā projekts tiks īstenots par 24 procentiem no kopējā pasākumam pieejamā finansējuma, 2018.gadā – 30 procentus, 2019.gadā – 25 procentus, 2020.gadā – 15 procentus un 2021.gadā – 5 procentus. Tādejādi tiks nodrošināta finanšu rādītāja sasniegšana – līdz 2018.gada 31.decembrim sertificēti izdevumi 986 204 euro apmērā.  Budžeta ieņēmumi ir finansējuma Eiropas Sociālā fonda daļa 85 procentu apmērā no projekta attiecināmām izmaksām. Projektu plānots īstenot sešus gadus, to uzsākot 2016.gada 31.oktobrī un noslēdzot 2021.gada 31.augustā.  Plānotais 8.3.2.1.pasākuma finansējums pa gadiem ir šāds:  1. 2017.gadam kopējās izmaksas indikatīvi 790 598 euro, tajā skaitā ESF finansējums 672 009 euro un valsts budžeta līdzfinansējums 118 589 euro (24 procenti no kopējā 8.3.2.1.pasākuma finansējuma);  2. 2018.gadam kopējās izmaksas indikatīvi 986 202 euro, tajā skaitā ESF finansējums 838 271 euro un valsts budžeta līdzfinansējums 147 931 euro (30 procenti no kopējā 8.3.2.1.pasākuma finansējuma).  3. 2019.gadam kopējās izmaksas indikatīvi 821 837 euro, tajā skaitā ESF finansējums 698 562 euro un valsts budžeta līdzfinansējums 123 275 euro (25 procenti no kopējā 8.3.2.1.pasākuma finansējuma);  4. 2020gadam kopējās izmaksas indikatīvi 493 104 euro, tajā skaitā ESF finansējums 419 138 euro un valsts budžeta līdzfinansējums 73 966 euro (15 procenti no kopējā 8.3.2.1.pasākuma finansējuma);  5. 2021.gadam kopējās izmaksas indikatīvi 164 368 euro, tajā skaitā ESF finansējums 139 713 euro un valsts budžeta līdzfinansējums 24 655 euro (5 procenti no kopējā 8.3.2.1.pasākuma finansējuma). | | | | |
| 7. Cita informācija | Nav. | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Izstrādātais noteikumu projekts ir ievietots tīmekļa vietnē www.izm.gov.lv (sadaļā Normatīvie akti / Normatīvo aktu projekti). |
| 2. | Sabiedrības līdzdalība projekta izstrādē | Sabiedrības līdzdalība noteikumu projekta izstrādē tiek nodrošināta, ievietojot noteikumu projektu tīmekļa vietnē [www.izm.gov.lv](http://www.izm.gov.lv) un aicinot sabiedrības pārstāvjus rakstiski sniegt viedokli par noteikumu projektu tā izstrādes stadijā – nosūtot elektroniski uz elektronisko pasta adresi: [pasts@izm.gov.lv](mailto:pasts@izm.gov.lv) vai sniedzot viedokli klātienē. |
| 3. | Sabiedrības līdzdalības rezultāti | Nav attiecināms. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Izglītības un zinātnes ministrija, Centrs. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildes rezultātā nav paredzēta esošu institūciju likvidācija vai reorganizācija. |
| 3. | Cita informācija | Nav. |

Izglītības un zinātnes ministrs K.Šadurskis

Vīza:

Valsts sekretāre L.Lejiņa

19.09.2017 14:18

2881

S.Zvirbule, 67047974

[signe.zvirbule@izm.gov.lv](mailto:signe.zvirbule@izm.gov.lv)